Document ID: /fineweb-2-swissfilter-quality_10-filterrobots/filtered/02038.jsonl.gz/682

Allegra e bainvegni sin nossa pagina d’internet
L’URB, fundada l’on 1991 è ina uniun affiliada a la Lia Rumantscha che represchenta la Svizra rumantscha en la diaspora. Nus vulain gidar a commembers e a nossas uniuns, chors e gruppas libras a mantegnair lingua e cultura era ordaifer il chantun Grischun. Ina finamira impurtanta è era da sustegnair e unir rumantschas e rumantschs da tut ils idioms cun organisar periodicamain INSCUNTERS INTERRUMANTSCHS e las sentupadas TAVULIN.
Igl onn 2020 vegn era en las annalas da l'URB ad haver ina muntada plitost negativa. - Muort la pandemia CORONAVIRUS che ha priu si'entschatta en Svizzra la fin fevrer 2020 han tut las occurenzas planisadas stuiu vegnir annuladas entochen suenter las vacanzas da stad.
Oz savein nus envidad Vus a nossa Radunanza Annuala (RA) ch'ei vegnida spustada sin sonda, ils 26 da settember 2020 (mira INVIT en il Fegliet settember 2020). Era cun las cundiziuns particularas da Covid-19 vegn ei ad esser pusseivel a nus da menar atras la RA. Gia oz engraziein nus a Vus per Vies interess e Vossa capientscha. Ensemen cun il Fegliet anfleis Vus era la nova ediziun dil Dicziunari da mintga gi che tracta dal bajegiar
La gievgia-sera, ils 12 da november 2020 havein nus planisau in Inscunter Interrumantsch a Turitg. Dapli infurmaziuns vegnin nus a saver presentar a caschun da la RA.
La suprastonza URB engrazia a Vus per Vossa capientscha e Vies sustegn en quei temps da crisa e giavischa a Vus vinavon tut bien ed avon tut sanadad e beinstar.
Cordials salids, bien engraziament per Vossa confidonza e sin seveser beingleiti,
Roman Pfister, president URB
Settember 2020
LINK per emissiun RTR: Il DRG e las lavurs da digitalisaziun en China
Spievel da las medias da 100 onns Lia Rumantscha / Medienspiegel von 100onns Lia Rumantscha
https://www.100onns.ch/medien